Nr. 2722/23.09.2025

**APEL PENTRU PROPUNERI DE**

**ACTIVITĂȚI METODICO-ȘTIINȚIFICE ȘI PSIHOPEDAGOGICE**

**Către: *unitățile de învățământ preuniversitar din județul Dolj***

**În atenția: *directorilor de unități de învățământ preuniversitar***

**Referitor la: *activitățile metodico-științifice și psihopedagogice******avizate de C.C.D. Dolj***

**Având în vedere adresa ME nr. 31091/19.09.2025 referitoare la Oferta de formare pentru anul școlar 2025-2026, Casa Corpului Didactic Dolj** invită unitățile de învățământ care doresc să organizeze ***activități metodico-științifice și psihopedagogice***(simpozioane, mese rotunde, conferințe, dezbateri, workshop-uri, colocvii, sesiuni de comunicări, programe/activități de instruire ș.a.), la nivel județean/ interjudețean/ național/ internațional, să depună **propuneri** pentru ***Calendarul activităților metodico-științifice și psihopedagogice, organizate de instituții de învățământ preuniversitar, din județul Dolj*, în anul școlar 2025-2026.**

Proiectele activităților pentru anul școlar 2025-2026 vor fi realizate conform **anexei** *Regulamentului de organizare și desfășurare a activităților metodico-științifice și psihopedagogice în unitățile de învățământ din județul Dolj,* document postat pe site-ul [**www.ccddj.ro**](http://www.ccddj.ro)**.** Acestea vor fi transmise, în format PDF, semnat, ștampilat și scanat, cu denumirea **nume\_activitate\_școala**, pe adresa de email perfectionareccddolj@gmail.com, în perioada **23 septembrie - 03 octombrie 2025.**

**N.B.**

1. O unitate școlară poate organiza maximum 3 activități activităților metodico-științifice și psihopedagogice de nivel diferit, **într-un an școlar**.
2. În vederea primirii avizului de desfășurare a activității, **este necesară trimiterea proiectului de pe adresa de e-mail a CCD DOLJ, cu specificarea obligatorie a duratei activității.**
3. Propunerile, depuse după termenul limită precizat, nu vor fi luate în considerare.
4. Activitățile din calendar se pot desfășura astfel:

a) în **sistem online** sincron, pe platforme digitale care permit organizarea acestui tip de activitate;

b) în **sistem față-în**-**față**.

**5.** Activitatea se consideră avizată dacă este inclusă în ***Calendarul activităților metodico-științifice și psihopedagogice avizat de CCD Dolj,* în anul școlar** 2025-2026.

**Director C.C.D. Dolj,**

**Prof. Mihaela-Roxana Jianu** **Întocmit,**

**Prof. metodist Aurelia-Camelia Bălan**